Huldeblyke stroom in vir Randall Wicomb | Maroela Media
Randall Wicomb Foto: ravepad.com
Huldeblyke stroom van oraloor in vir Randall Wicomb, die sanger en musikant wat Sondagoggend vroeg sy stryd teen kanker verloor het.
Maroela Media het vroeër berig Randall, wat veral bekend was vir "Dans met die rooi rok", die "Duitswes-wals", het in die ouderdom van 66 by sy huis in Stellenbosch gesterf. Hy laat sy vrou Koba, en drie kinders agter.
Steve Hofmeyr het Sondag 'n spesiale boodskap op sy sosiale media gelaai vir Randall en die bydrae wat hy gelewer het tot Afrikaanse musiek:
Skaam sigeuner van my taal
Wie gaan haar nou deur sy tande haal soos suikerriet, en soos met karobpeul die soet daaruit suig, en dit terugsing op ons lippe.
Jy gaan die engele neffens jou maak huil
Waar jy en Dawid nou Psalms ruil…
Rus rustig vriend.
Nog huldeblyke aan die sanger:
As jy net nou kon sien hoe geliefd jy was. Van heinde en verre huil ons oor jou weggaan. Jy was 'n ongelooflike mens. RIV #RandallWicomb ♡
— Nedine Blom (@NedineBlom) December 27, 2015
Randall was ń baanbreker op talle gebiede en sy bydrae tot ons kultuurskat uniek. Opreg hartseer oor sy heengaan. #RandallWicomb — Karin Hougaard (@KarinHougaard) December 27, 2015
@DowweDolla007 Vir seker #RIVRandall #RandallWicomb pic.twitter.com/KZwwuGjNtl
— Simon Rademan™ (@simonrademan) December 27, 2015
Rus in vrede #RandallWicomb. 'n Stem is nou stil. #RIVRandall pic.twitter.com/ECjT0C7zmz — AfrikaanseMusiekNuus (@AfrikaansM) December 27, 2015
Randall Wicomb (1949-2015)Skaam sigeuner van my taalWie gaan haar nou deur sy tande haal soos suikerriet, en soos met…
Posted by Steve Hofmeyr on Sunday, 27 December 2015
Rus sag ou grote! Stekte aan al sy familie en vriende.
Oud Paul Rooser
Ek dink graag terug aan die lekker skool jare daar in die sewentigs as 'n standers sessie in Paul Roos op Stellenbosch. Sparks en sy Josephine wat jou emmers vol laat sweet en lang trane laat huil het, maar dan later in die week die snaakse nuwe onnie wat 600 seuns kon laat dreunsing. Snaaks? 'n Parabat met sulke fris biceps spiere en so half engelserig, maar 'n ou wat hou van musiek maak en sing. Die beach Boys se Sloop John B: … "I feel so broke up, I wanna go home"…was te bedaard vir die matrieks heel agter… Lees meer »
n Groot boom in die musiekbedryf het geval. Sy bydrae was enorm en die wyse waarop sy liedjies (veral die Griekwa Psalms) hierdie pragtige Taal van ons laat leef het, was ongelooflik. Gedurende 1986 het ek een van sy konserte in Kaapstad bygewoon. My dogter, nou ook al n jong dame, het altyd (as ek die LP gespeel het) van oom Rooirok gepraat. Rus sag oom Rooirok en dankie vir alles wat jy vir Afrikaanse musiek gedoen het!
Groot verlies vir Afrikaans en afrikaase musiek. Sterkte aan die familie
Daar is 'n baie spesiale band tussen ons kunstenaars wat mens altyd bemerk wanneer een van hulle probleme het of 'n ramp hul tref. Wat 'n mooi versie van Steve aan sy ontslape vriend!